สวัสดีครับ..อยากทราบว่าวิตตามินแบบไหนช่วยบำรุงเส้นประสาทครับพอดีข้อมือกระดกเองไม่ได้ อาการไม่ปวดไม่ชา เนื่องจากนอนทับนาน+มีแอลกอฮอร์ เป็นมาได้จะเข้า2เดือนแล้วครับ ตอนนี้เลิกแอลกอฮอร์เเล้วครับ แต่ดูดบุหรี่อยู่ครับ ขอแนะนำคำปรึกษาหน่อยครับอยากหายเร็วๆครับ...
สวัสดีค่ะ ปลายเส้นประสาทอักเสบเป็นโรคเรืื้อรังที่พบได้บ่อย มีสาเหตุได้จากทั้งขาดวิตามินที่มีผลต่อการทำงานของปลายประสาทเช่นวิตามิน บี 1,6,12 หรือเกิดจากการกดทับเช่นทำท่าใดท่าหนึ่งไว้นานๆ หรือยกของหนัก หรือเกิดจากโรคทางกายเช่นโรคเบาหวาน แต่มักไม่มีอาการจนทำให้เกิดอาการอ่อนแรง แนะนำว่าถ้ามีกระดกข้อมือไม่ได้ด้วย ควรไปตรวจกับแพทย์ที่รพ.เพื่อดูว่าไม่มีโรคที่เกี่ยวกับความผิดปกติของระบบประสาทอื่นๆเช่นโรคเส้นเลือดตีบในสมอง หรือโรคกระดูกคอกดทับเส้นประสาทที่ทำให้มืออ่อนแรงการดูแลตัวเองเบื้องต้น หลีกเลี่ยงการนอนทับนานๆค่ะ และควรงดการสูบบุหรี่ด้วย เพราะนอกจากจะมีผลเสียต่อสุขภาพโดยรวมแล้ว สารในบุหรี่มีผลกับเส้นเลือดที่ไปเลี้ยงเส้นประสาทได้เช่นกันควรไปพบแพทย์เลยค่ะ ถ้ากระดกข้อมือไม่ได้ ดังที่กล่าวไป อาการอื่นๆที่ควรสังเกตเช่น การอ่อนแรงของกล้ามเนื้อในมัดอื่นๆร่วมด้วย บ่งบอกว่าอาจจะไม่ใช่แค่ปลายเส้นประสาทอักเสบ